Here is a page extracted from Wikipedia that may contain CSS, HTML, and a lot of unformatted text.

Title: Manuel Viola
Content: Manuel Viola (nombre artistico de José Viola Gamón), naixito de Zaragoza (Comarca de Zaragoza) o 18 de mayo de 1916 y muerto en San Lorenzo de El Escorial (Espanya) o 8 de marzo de 1987, estió un destacato pintor aragonés d'o Surrealismo y de l'arte abstracto. En 1957 partecipó en Madrit en a fundación d'o Grupo El Paso, chunto con Manolo Millares, Rafael Canogar y Juana Francés y con atros artistas aragoneses como Antonio Saura u Pablo Serrano.

Encomenzó a suya formación artistica en Barcelona, dica que esclató a Guerra Civil espanyola, cuan s'adhibió a una columna de milicians d'o Partido Obrero de Unificación Marxista, cambiando o suyo nombre dende ixas envueltas enta o nombre que dimpués esdevenió o suyo nombre artistico. En rematar a guerra con a redota republicana, s'exilió en Francia, a on que contactó con atros artistas surrealistas. Tornó a la peninsula iberica en 1949, prencipiando una luenga serie d'exposicions (en Espanya y en l'exterior) que consolidoron a suya carrera artistica. En 1980 li concedioron a Medalla d'Oro d'a ciudat de Zaragoza.

Vinclos externos 
  Manuel Viola en a Gran Enciclopedia Aragonesa.

Muertos en a Comunidat de Madrit
Naixius de Zaragoza
Pintors abstractos
Pintors d'Aragón
Pintors d'o Surrealismo
1916 (naixencias)
1987 (muertes)